สังคมข่าวหุ้น
*หุ้นของ “กรุ๊ปลีส” หรือ GL ของ “มิทซึจิ โคโนชิตะ” ยังมีวอลุ่มการซื้อขายเป็นอันดับ 1 เมื่อวานนี้ แต่ลดความร้อนแรงและหวือหวาลง ขณะที่นักวิเคราะห์ส่วนใหญ่มีมุมองเป็นลบ และแนะให้ปรับออกจากพอร์ตไปก่อน เพื่อรอข้อมูลที่ชัดเจนกว่านี้ และท่าที่ของตลาดหลักทรัพย์ กับสำนักงาน ก.ล.ต.ว่าจะดำเนินการต่ออย่างไร เว้นแต่ใครที่ชอบของร้อนๆ คิดว่าบินเข้าไปเล่นกับแสงไฟ แล้วบินออกได้ทัน ก็ขอให้โชคดีเน้อ...
17 มี.ค. 2560

คาเฟอีน
 
*หุ้นของ “กรุ๊ปลีส” หรือ GL ของ “มิทซึจิ โคโนชิตะ” ยังมีวอลุ่มการซื้อขายเป็นอันดับ 1 เมื่อวานนี้ แต่ลดความร้อนแรงและหวือหวาลง ขณะที่นักวิเคราะห์ส่วนใหญ่มีมุมองเป็นลบ และแนะให้ปรับออกจากพอร์ตไปก่อน เพื่อรอข้อมูลที่ชัดเจนกว่านี้ และท่าที่ของตลาดหลักทรัพย์ กับสำนักงาน ก.ล.ต.ว่าจะดำเนินการต่ออย่างไร เว้นแต่ใครที่ชอบของร้อนๆ คิดว่าบินเข้าไปเล่นกับแสงไฟ แล้วบินออกได้ทัน ก็ขอให้โชคดีเน้อ…
*พูดถึง GL ก็ต้องตามด้วยหุ้นสุดอื้อฉาวแห่งปี คือ IFEC บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) เพราะการประชุมบอร์ดครั้งแรกก็ล่มเสียแล้ว ฝั่งของ “เสี่ยทวิช” บอกว่า วอล์กเอาต์ออกมา เพราะรับไม้ได้กับ “หมอวิชัย” ที่มีเกมตุกติกเยอะ แต่ทางฝั่งของหมอวิชัย กลับบอกว่า การประชุมผ่านไปได้ด้วยดี ทุกวาระผ่านหมด สามารถประชุมต่อไปได้ ไม่มีอะไร แล้วก็บลา บลาๆๆ……. ปวดหัวจริงๆ กับหุ้น 2 ตัวนี้ ทั้ง GL และ IFEC แต่เพราะเป็นหน้านี้ของสื่อ จึงต้องหาความจริงให้นำเสนอให้กับนักลงทุน
*ธนาคารกลางสหรัฐ หรือ เฟด ปรับขึ้นอัตราดอกเบี้ยนโยบายอีก 0.25% สู่ระดับ 0.75 – 1.00% ตามที่นักวิเคราะห์คาดกันไว้ก่อนหน้านี้ ส่งผลให้หุ้นในกลุ่มธนาคารของตลาดหุ้นที่สำคัญของโลกต่างปรับขึ้น ส่วนตลาดหุ้นไทยกลุ่มแบงก์ก็ปรับขึ้นเช่นกัน นำโดย “กสิกรไทย” KBANK ของเสี่ยปั้น ล่ำซำ กระโดดนำขึ้นมาเป็นแถวหน้าเลย และ KBANK ก็ยังคงเป็นหุ้นที่นักลงทุนต่างชาติชื่นชอบมากสุด
*หันมาดูทางด้านแบงก์กรุงเทพ BBL ของกลุ่มโสภณพนิช ก็ต้องมาลุ้นกันว่า จะมีการขยายเพดายให้ต่างชาติเช้ามาลงทุนในหุ้นเพิ่มอีกหรือไม่ หลังจากเสี่ยโทนี่ “ชาติศิริ” เคย เปรยๆ ไว้ในการประชุมกับนักวิเคราะห์ไว้ก่อนหน้านี้ เพราะจะช่วยให้หุ้นกลับมาคึกคักอีกครั้ง ล่าสุด แม้วานนี้ราคาจะบวกขึ้นมาอยู่แถว 184-185 บาท แต่ก็ยังต่ำกว่าบุ๊คแวลูที่อยู่ราวๆ 192 บาท ส่วนปัจจัยที่กดดันก็น่าจะมาจากความกังวลเกี่ยวกับสินเชื่อกลุ่มดิจิตอลทีวี แม้ว่าขณะนี้ยังไม่ได้เกิดหนี้เสียก็เหอะ
*KSL หรือ บริษัท น้ำตาลขอนแก่น จำกัด (มหาชน) แจ้งผลประกอบการไตรมาส 1 (พ.ย. 59-ม.ค. 60) กำไรสุทธิ 453 ล้านบาท เติบโต 28% ดีกว่าที่นักวิเคราะห์คาดการณ์กันไว้ และเป็นการฟื้นตัวจากราคาน้ำตาลปรับขึ้นระดับสูง และยังได้รับประโยชน์จากนโยบายนายโดนัลด์ ทรัมป์ด้วย ส่วนราคาหุ้นก่อนหน้านี้ หลุดจาก 6.00 บาท ไปเหลือ 4 บาทปลาย ทำให้กระเด้งขึ้นมาแล้ว หลังงบออกมาสวยงาม
*นักลงทุนเทรด DW สนั่นจอ จนทำให้ “เจนวิทย์ ชินกุลกิจนิวัฒน์” เอ็มดี ฝ่ายตราสารอนุพันธ์ บล.เคจีไอ (ประเทศไทย)  ต้องเปิดตัวโครงการ “TRADE FOR WHAT” เฟ้นวิทยากรพิเศษ ทั้ง เจน นิติการณ์ วณิชจินดาภัสร์ มาแชร์ประสบการณ์ พร้อมอัดความรู้การลงทุนด้านหุ้น และเจาะลึกเคล็ดลับลงทุน DW แบบไม่มีกั๊กตลอดระยะเวลาโครงการ 7 เดือน งานนี้เขาย้ำว่าฟรีเปิดรับสมัคร 19 มี.ค.-21 เม.ย.นี้ ไม่จำเป็นต้องเป็นลูกค้า KGI ติดตามรายละเอียดเพิ่มเติมได้ที่ www.thaiwarrant.com/tradeforwhat
*“อภิชัย เรามานะชัย” นักวิเคราะห์ บล.แอพเพิล เวลธ์ มองว่าในช่วงที่นักลงทุนต่างชาติยังชะลอการลงทุนในตลาดหุ้นเกิดใหม่ รวมถึงตลาดหุ้นไทย เพราะปัจจัยการปรับขึ้นอัตราดอกเบี้ยของธนาคารกลางสหรัฐ หรือ เฟด  แนะนำให้ทยอยซื้อ เมื่อดัชนีอ่อนตัว เน้นหุ้นกลุ่ม High Yield Stock หรือ หุ้นผลตอบแทนสูง เช่น KTB, KKP, AP และ  SC  ซื้อหุ้นกลุ่มส่งออก เช่น  GFPT, KCE และหุ้นกลุ่มแบงก์ใหญ่ที่ได้ประโยชน์จากดอกเบี้ยขาขึ้น
*บรรณรงค์ พิชญากร เอ็มดีของ บล.บัวหลวง ฝากเชิญชวนผู้สนใจเรื่องการลงทุนให้มาพบกันได้ในงานใหญ่ SET in the City 2017 วันที่ 23-26 มี.ค.นี้ ที่รอยัล พารากอนฮฮลล์ ชั้น 5 สยามพารากอน จัดเต็มทั้งการให้คำปรึกษา ทั้งบริการ ทั้งสิทธิประโยชน์ดีๆ.. ใครอยากเริ่มต้นลงทุน ต้องมาเจอกัน
*แบงก์ธนาคาร ซีไอเอ็มบี ไทย แจ้งว่า ได้แต่งตั้งนายเศรษฐจักร ลียากาศ เข้ามาดำรงตำแหน่งผู้ช่วยกรรมการผู้จัดการใหญ่ ฝ่ายกำกับการปฏิบัติงาน มีผลตั้งแต่เดือนมีนาคม 2560 ส่วนก่อนหน้านี้เคยทำงานในด้านกำกับการปฏิบัติงาน กับธนาคารแห่งประเทศไทย ธนาคารดอยช์แบงก์ ธนาคารเจพีมอร์แกน เชส และธนาคารกรุงไทย  ก่อนหน้าจะมาร่วมงานกับธนาคารฯ เคยรั้งตำแหน่งผู้ช่วยผู้จัดการใหญ่ กำกับดูแล ธนาคารกรุงเทพ